
Številka: 06182-2927/2025-5
Datum:   17. 12.  2025


POROČILO O REDNEM INŠPEKCIJSKEM PREGLEDU NAPRAVE, KI LAHKO POVZROČI ONESNAŽEVANJE OKOLJA VEČJEGA OBSEGA



Zavezanec: 
HSE-Energetska družba Trbovlje d. o. o. , Ob železnici 27, 1420 Trbovlje

Naprava / lokacija: 
Ob železnici 27, 1420 Trbovlje

Datum pregleda: 
3.12.2025

Okoljevarstveno dovoljenje (OVD) številka: 
Okoljevarstveno dovoljenje št. 35407-66/2006-52 z dne 23.12. 2009 z naslednjimi spremembami:
- Odločba o spremembi št.  35407-32/2011-7 z dne 17. 11. 2011
- Odločba o spremembi št. 35406-14/2013-16 z dne 8. 10. 2014
- Dopolnilno odločbo št. 35406-14/2013-17 z dne 7. 11. 2014
- Odločba št. 35406-1/2015-7 z dne 31. 3. 2015
- Odločba št. 35406-64/2016-11 z dne 16. 3. 2017
- Odločba št. 35406-11/2018-3 z dne 26. 3. 2018
- Odločba št. 35432-10/2023-2550-3 z dne 23. 2. 2023

Usklajenost z OVD: 

DA

Pri inšpekcijskem pregledu je bilo ugotovljeno, da zavezanec kot upravljavec naprave, ki lahko povzroča onesnaževanje okolja večjega obsega, svojo dejavnost izvaja skladno z izdanim okoljevarstvenim dovoljenjem, glede emisij snovi v vode, zrak in hrup ter zagotavlja predpisano ravnanje z odpadki, ki nastajajo pri obratovanju naprave, ima urejeno skladiščenje odpadkov ter ima vzpostavljen register varnostnih ukrepov za obvladovanje izrednih dogodkov.

Naprava za katero ima zavezanec pridobljeno okoljevarstveno dovoljenje obratuje tako, da ne povzroča čezmernega obremenjevanja okolja. 

Zavezanec zagotavlja izvajanje predpisanih obratovalnih monitoringov, ima izdelane poslovnike, vodi obratovalne dnevnike in ostale predpisane evidence. Zavezanec v izdanem okoljevarstvenem dovoljenju nima predpisanih obveznosti v zvezi z izvajanjem obratovalnega monitoringa odpadnih vod. Zavezanec izvaja ukrepe za zmanjševanje emisij v zrak in vsako leto izdela oceno emisij snovi v zrak. Glede na zadnje Poročilo o meritvah hrupa z dne avgust 2019 in število obratovalnih ur plinskega bloka obratovalnega monitoringa ni  potrebno več izvajati.
Zavezanec redno in v predpisanem roku zahtevana poročila in monitoringe posreduje na Agencijo RS za okolje.

Zaključki / naslednje aktivnosti:
Na podlagi ugotovitev pri pregledu v obsegu, navedenem v zapisniku, je bilo ugotovljeno, da zavezanec deluje v skladu z veljavnim OVD.

Naslednji redni inšpekcijski pregled bo opravljen glede na plan dela oziroma najkasneje v treh letih, izredni inšpekcijski pregled bo opravljen po potrebi.

